Ilna 7 ġimgħat u fuqhom niddiskutu l-kontroversja tal-kumpaniji mwaqqfa fil-Panama. Sadanittant ħierġa iżjed informazzjoni. Il-bieraħ il-Ħadd fl-Awstralja, l- li għandha aċċess għall-ħdax-il miljun u nofs dokument li ġew ippubblikati mill- ibbażata f'Washington D.C. fl-Istati Uniti tal-Amerika tgħid li twaqqfu tlett kumpaniji fuq struzzjonjijiet minn Malta. Waħda bl-isem ta' għal Keith Schembri, Chief of Staff fl-Uffiċċju tal-Prim Ministru Joseph Muscat, oħra bl-isem ta' għall-Ministru Konrad Mizzi w t-tielet waħda bl-isem ta' li imkien ma issemma ta' min hi. Hi ta' persuna li s'issa għadu mhux magħruf, għax jidher li kien hemm attenzjoni kbira biex ismu ma jissemmiex, biex l-identità tiegħu tkun protetta iktar minn dik tal-persuni l-oħra. Dawn it-tlett Maltin, tnejn minnhom attivi fil-poltika u t-tielet wieħed (dak li mhux magħruf) x'aktarx ukoll, għażlu li jwaqqfu kumpanija fil-Panama fejn ir-reputazzjoni hi waħda ħażina. Fejn is-segretezza tiffaċilita l-ħabi tal-abbuż. Fejn minħabba din is-segretezza jispiċċaw moħbija flejjes id-dittaturi, kif ukoll flejjes li jirriżultaw min-negozju tad-droga jew mill-korruzzjoni. Keith Schembri bħala l-id il-leminija tal-Prim Ministru u Konrad Mizzi bħala Membru tal-Parlament kif ukoll bħala Ministru kellhom l-obbligu li jaġixxu b'attenzjoni biex jassiguraw trasparenza u kontabilità f'dak kollu li jagħmlu u dan minħabba li ħtija tal-posizzjoni li jokkupaw dak kollu li jagħmlu għandu impatt fuq il-kredibilità tal-pajjiż. Minflok ma għamlu hekk, Keith Schembri u Konrad Mizzi flimkien mal-persuna l-oħra (li s'issa hu inviżibbli) marru fejn trasparenza ma hemm xejn u allura l-anqas ma hi possibli l-kontabilità tagħhom bħala persuni fil-ħajja pubblika. Meta twaqqfu dawn it-tlett kumpaniji fil-Panama, Konrad Mizzi, Keith Schembri u t-tielet persuna s'issa inviżibbli għamlu bil-maqlub ta' dak mistenni minnhom. Bil-maqlub ta' dak li jipprietkaw. Bil-maqlub ta' dak li jipprietka l–partit poliitku li fih huma attivi. Allura kif jibqa' jingħad li m'għamlu xejn ħażin? Għax bil-fors tikkonkludi li jew iridu jgħadduna biż-żmien inkella li m'għandhomx idea ta' x'inhu tajjeb u x'inhu ħażin. Għalhekk biss Joseph Muscat kellu jkeċċihom it-tlieta li huma: lil Keith Schembri, lil Konrad Mizzi u anke lit-tielet persuna li s'issa għad mhux magħruf min hu. Tgħid Joseph Muscat jaf min hu t-tielet persuna li s'issa irnexxielu jżomm l-identità tiegħu mistura? Għalfejn qed iżomm l-identità tiegħu mistura? Nittamaw li ma ddumx ma tkun magħrufa għax dawn l-azzjonijiet huma ta' theddida għad-demokazija u dan għax bil-ħolqien ta' dawn il-kumpaniji qed tgħib it-trasparenza u l-kontabilità fejn hemm l-iktar bżonnha: fil-kurituri tal-poter. Il-Prim Ministru m'għandux għalfejn jistenna l-verifika li qed jagħmlu Konrad Mizzi u Keith Schembri biex jieħu passi u dan għax, irrispettivament minn dak li jista' jirriżulta diġa hu magħruf biżżejjed biex ikeċċihom għax ikkompromettew l-integrità li nistennew fil-politiċi u dawk ta' madwarhom. L-ikbar theddida imma hi n-nuqqas ta' informazzjoni fuq it-tielet persuna li sakemm tkun magħrufa ser jibqa' dell fuq l-amministrazzjoni kollha. Din hi siegħa gravi għat-tmexxija ta' pajjiżna għax qiesu xejn m'hu xejn. Mhux bizzejjed li ngħidu li inkwetati. Jeħtieġ li jittieħdu passi, illum qabel għada. Diġa qegħdin 7 ġimgħat tard.